তরেস দেল পাইন জাতীয় উদ্যান
তরেস দেল পাইন জাতীয় উদ্যান (স্পেনীয়: Parque Nacional Torres del Paine) হচ্ছে দক্ষিণাঞ্চলীয় চিলির পাতাগোনিয়া অঞ্চলে অবস্থিত পর্বতমালা, হিমবাহ, হ্রদ, এবং নদী বিস্তৃত একটি জাতীয় উদ্যান । কর্ডিলেরা দেল পাইন হচ্ছে উদ্যানটির কেন্দ্রস্থল । এটি ম্যাজেলানীয় সাবপোলার বন এবং পাতাগোনিয়ান তৃণহীন অঞ্চলের মধ্যে একটি স্থানান্তর এলাকায় অবস্থান করে রয়েছে। উদ্যানটি পুয়ের্তো নাটালেসের ১১২ কিমি (৭০ মা) উত্তরে এবং পুন্টা এরেনাসের ৩১২ কিমি (১৯৪ মা) উত্তরে অবস্থিত। উদ্যানটির সঙ্গে পশ্চিমে আর্জেন্টিনীয় অঞ্চলের বার্নার্ডো ও'হিগিন্স জাতীয় উদ্যান এবং উত্তরে লস গ্লাসিয়ার্স জাতীয় উদ্যান এর সীমানা রয়েছে। স্থানীয় তেহুইলচে (Aonikenk) ভাষায় পাইন মানে "নীল" এবং উচ্চারণ করা হয় পাই-নে। তরেস দেল পাইন জাতীয় উদ্যান Sistema Nacional de Áreas Silvestres Protegidas del Estado de Chile (চিলির সুরক্ষিত বনভূমি অঞ্চলের জাতীয় পদ্ধতি) এর অংশ। ২০১৩-এ, এটি মাপা হয় এবং এর মোট পরিমাপ ১৮১,৪১৪ হেক্টরের কাছাকাছি। এটি চিলির অন্যতম বৃহত্তম এবং সর্বাধিক পরিদর্শন করা উদ্যান। উদ্যানটিতে বছরে গড়ে প্রায় ২৫২,০০০ পর্যটকের আগমন ঘটে, যার মধ্যে ৫৪% হচ্ছে বিদেশী পর্যটক, যারা সারা বিশ্বের অনেক দেশ থেকে এখানে আসে। উদ্যানটি ম্যাজেলানীয় অঞ্চল এবং চিলিয়ান এন্টার্কটিকা এর ১১টি সংরক্ষিত এলাকার (একসঙ্গে চারটি জাতীয় উদ্যান, তিনটি জাতীয় সংরক্ষিত এলাকা এবং তিনটি জাতীয় স্মৃতিস্তম্ভ) একটি। একসঙ্গে, সংরক্ষিত বনভূমিগুলি অঞ্চলটির ভূমির ৫১% দখল করে রেখেছে (৬,৭২৮,৭৪৪ হেক্টর)। তরেস দেল পাইন জাতীয় উদ্যানে পাইন পর্বত বা পাইন ম্যাসিফের গ্রানাইট পর্বতমালায় তিনটি স্বাতন্ত্র্যসূচক পর্বত রয়েছে। সেইগুলো ২,৫০০ মিটার (৮,২০০ ফু) এর অধিক সমুদ্রতল উপরে অবস্থিত, এবং ক্যুরনোস দেল পাইনের সঙ্গে যুক্ত। এলাকাটি উপত্যকা, নদী যেমনঃ পাইন, হ্রদ এবং হিমবাহসমূহকে তুলে ধরে। সুপরিচিত হ্রদের মধ্যে রয়েছে গ্রে, পিহোয়, নর্দেনসস্ককিওল্ড, এবং সারমিয়েন্ট হ্রদ। হিমবাহগুলির মধ্যে রয়েছে দক্ষিণ পাতাগোনিয়ান আইস ফিল্ডে অবস্থিত গ্রে, পিঙ্গো এবং টিনডাল হিমবাহ।